recursal/SuperWikiNEXT-32B huggingface dataset:
**Ռուն Գլիֆբեռգ** (հոկտեմբերի 7, 1974(1974-10-07), Կոպենհագեն, Դանիա), դանիացի սկեյթբորդեր։

Կենսագրություն
--------------

Ծնվել է հոկտեմբերի 7-ին 1974 թվական և կոչվել է "The Great Dane", այն նշանակում է Դանիական պրոֆեսիոնալ սքեյթբորդեր։ Գլիֆբեռգը այն միակ երեք սքեյթերներից է որոնք ամեն X Games-ում մրցակցում են իրար հետ։ Ռուն Գլիֆբեռգը ընդհանուր ունի 12 X Games-ի մեդալ։

Պատանեկություն
--------------

Ռուն Գլիֆբեռգը ծնվել է կոպենհագենում, (Դանիա) և սկսել է վարել սքեյթբորդ, երբ նա 11 տարեկաններ և նրա ընկերը որպես ծնունդի նվեր բերեց նրան սքեյթբորդ, որը նա գնել էր Միացյալ Նահանգներից։ Ռուն Գլիֆբեռգը հաղթել է իր առաջին պրոֆեսիոնալ մրցույթը 1990 թվականին ֆրանսիայում, իսկ դարձել է պրոֆեսիոնալ 1992 թվականին։ Ռուն Գլիֆբեռգը հեռացավ Դանիայից Կոստա Մեսա, (Կալիֆորնիա) երբ նա վերջացրեց ավագ դպրոցը 1995 թվականին։

Պրոֆեսիոնալ սքեյթբորդինգ
------------------------

վաղ 1990 ական թվականներին Ռուն Գլիֆբեռգը դարձավ պրոֆեսիոնալ որպես (vert) սքեյթեր և տեղափոխվեց Ամերիկաի Միացյալ Նահանգներ (Ա․Մ․Ն)։ Ռուն Գլիֆբեռգը ստորագրեց համաձայնագիր Flip Skateboards-ի հետ։
Ռուն Գլիֆբեռգը հովանավորվել էր etnies-կողմից մոտավորապես նույն ժամանակ երբ նա միացավ Flip Skateboards-ին և նրա երկրորդ ստորագրված կոշիկը կոչվեց "Forsvar", որը նշանակում է պաշտպանություն դանիերեն։ 2012 թվականի Սեպտեմբերին Ռուն Գլիֆբեռգը թողարկեց իր նոր ստորագրված կոշիկները Converse-ի հետ։

Ռուն Գլիֆբեռգը դարձավ խաղացվող հերոս Թոնի Հոուքի առաջին 5 խաղերում։

Ընկերության կառավարում
----------------------

Ռուն Գլիֆբեռգը բաժնետեր է Pipeline Distribution-ում և կազմակերպեց Կոպենհագենում կայացվող միջոցառումը "RunEvent"։RunEvent-ը կազմակերպիչեր 2010 թվականին կայացող "Burning of the Witch" սքեյթբորդ մրցույթը Ամագեր Սթրանդփարկում Դանիա։Burning of the Witch-ը հովանավորված էր Volcom-ի կողմից, (որը նաև հովանավորում էր Ռուն Գլիֆբեռգին)և Thrasher Magazine-ը։

Հովանավորողները
---------------

* Flip Skateboards

Flip skateboardsVolcom
* Converse (shoe company)|Converse
* Volcom
* Burn Energy
* Oakley, Inc.|Oakley
* Ricta
* Independent
* MOB Griptape[*փա՞ստ*]

Ծանոթագրություններ
------------------

1. ↑  "X Games Event Spotlights: Skateboard Street & Skateboard Park « The World Famous KROQ". Kroq.cbslocal.com. 2010 թ․ հուլիսի 28. Արխիվացված է the original 2014 թ․ հուլիսի 14-ին. Retrieved 2013 թ․ օգոստոսի 1–ին. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Steve Cave (2013 թ․ ապրիլի 21). "About.com Guide". About.com. Արխիվացված է the original 2013 թ․ ապրիլի 14-ին. Retrieved 2013 թ․ ապրիլի 21. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Team « Flip Skateboards | Sworn To Fun Since '91". Flipskateboards.com. Արխիվացված է the original 2014 թ․ սեպտեմբերի 18-ին. Retrieved 2013 թ․ օգոստոսի 1–ին. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑

Արտաքին հղումներ
----------------

* Flip Archived 2013-09-22 at the Wayback Machine.
* Rune Glifberg's S.P.O.T profile
G ձգողականության հաստատունն ընկած է տիեզերական ձգողականության օրենքի հիմքում
**Գրավիտացիոն հաստատուն**, **ձգողականության հաստատուն**, **Նյուտոնի հաստատուն**, հիմնարար ֆիզիկական հաստատուն, գրավիտացիոն փոխազդեցության հաստատունը։ Սովորաբար նշանակվում է {\displaystyle G}, երբեմն՝ {\displaystyle G\_{N}} կամ {\displaystyle \gamma } 
Համաձայն Նյուտոնի տիեզերական ձգողականության օրենքի, գրավիտացիոն փոխազդեցության {\displaystyle F} ուժը իրարից {\displaystyle r} հեռավորության վրա գտնվող {\displaystyle m\_{1}} և {\displaystyle m\_{2}} զանգվածներով երկու նյութական կետերի միջև հավասար է

{\displaystyle F=G{\frac {m\_{1}m\_{2}}{r^{2}}}}:
{\displaystyle G} համեմատականության գործակիցը կոչվում է *ձգողականության հաստատուն*։ Թվապես հավասար է այն ձգողականության ուժի մոդուլին, որով միավոր զանգվածով կետային մարմինը ազդում է միավոր հեռավորության վրա գտնվող համանման մարմնի վրա։

Միավորների միջազգային համակարգում Գիտության և տեխնիկայի տվյալների կոմիտեի հանձնարարած արժեքը 2008 թ.՝

{\displaystyle G} = 6,67428(67)·10−11 մ3 · վ−2 · կգ−1, կամ Ն · մ2 · կգ−2,
2010 թ. այս արժեքը ուղղվեց

{\displaystyle G} = 6,67384(80)·10−11 մ3 · վ−2 · կգ−1, կամ Ն· մ2 · կգ−2
չափով։

Ծանոթագրություններ
------------------

1. ↑  Հարաբերականության ընդհանուր տեսության մեջ *G* նշանակումը հազվադեպ է կիրառվում, քանի որ այնտեղ այդ տառը սովորաբար օգտագործվում է Էյնշտեյնի թենզորը նշանակելու համար։
2. ↑  Ըստ զանգվածի սահմանման, այս հավասարման մեջ մտնող զանգվածները գրավիտացիոն զանգվածներ են, սակայն որևէ մարմնի գրավիտացիոն և ինետր զանգվածների տարբերությունը մինչ այժմ փորձնականորեն դիտված չէ։ Տեսականորեն, ժամանակակից պատկերացումների սահմաններում դրանք հազիվ թե տարբերվեն։ Դա ստանդարտ ենթադրություն էր Նյուտոնի ժամանակներից ի վեր։
3. ↑  "CODATA Internationally recommended values of the Fundamental Physical Constants" (in անգլերեն). Արխիվացված է the original 2011 թ․ օգոստոսի 25-ին. Retrieved 28 հոկտեմբերի, 2008 թ.. `{{cite web}}`: Cite has empty unknown parameter: `|description=` (help); Unknown parameter `|dead-url=` ignored (`|url-status=` suggested) (help)
**Գունթար Անտոմս** (լատիշ․՝ Guntars Antoms, հուլիսի 24, 1960(1960-07-24), Ռիգա, Լատվիական ԽՍՀ, ԽՍՀՄ), լատվիացի իրավաբան և շախմատիստ, միջազգային վարպետ (2001), Լատվիայի 2001 թվականի շախմատի առաջնության չեմպիոն։

Կենսագրություն
--------------

Գունթար Անտոմսի առաջին հաջողությունը շախմատում եղել է 14 տարեկանում, երբ Լատվիայի դպրոցականների առաջնությունում նա գրավել է 4-րդ տեղը։ Երեք տարի անց Էդվինա Չենգիսի հետ կիսել է առաջին տեղը Լատվիայի երիտասարդական առաջնությունում։ Գունթար Անտոմսը բազմիցս մասնակցել է Լատվիայի շախմատի առաջնության եզրափակիչներին, 2001 թվականին նա դարձել է չեմպիոն չեմպիոն՝ իրենից հետ թողնելով գրոսմայստերներ Վիեստուրաս Մեյերսին, Արթուրաս Նեյկշանային, Յանիս Կլովանասին, Զիգուրդ Լանկասին և Իլմարս Ստարոստիցին։ Նույն թվականին նա նվաճել է նաև ՖԻԴԵ-ի միջազգային վարպետի կոչումը։ Ներկայացրել է Լատվիայի հավաքականը շախմատի 2004 թվականի օլիմպիադայում, խաղացել է երկրորդ պահեստային խաղատախտակի վրա, իսկ 2001 թվականի Եվրոպայի շախմատի թիմային առաջնությունում՝ չորրորդ խաղատախտակի վրա։

Գունթար Անտոմսը եղել է Լատվիայի շախմատի ֆեդերացիայի փոխնախագահ ու խորհրդի անդամ։

Իրավաբանական գործունեություն
----------------------------

Գունթար Անտոմսը 1978 թվականին ավարտել է Ռիգայի թիվ 2 միջնակարգ դպրոցը, 1983 թվականին՝ Լատվիայի համալսարանի իրավաբանական ֆակուլտետը։

1984 թվականից եղել է Ռիգայի Լենինգրադի շրջանային դատախազության քննիչ, 1985 թվականից՝ քննչական բաժնի դատախազ, իսկ 1988 թվականի փետրվարից մինչև 1988 թվականի հոկտեմբերը՝ առանձնապաես կարևոր գործերով քննիչ։ Դրանից հետո աշխատել է տարբեր իրավական պաշտոններում։ 1993 թվականի ապրիլի 12-ից փաստաբան է իր գրասենյակում։ Գունթար Անտոմսը Բալթյան միջազգային արբիտրաժային դատարանի նախագահության անդամ է, Լատվիայի քրեական իրավաբանների ասոցիացիայի անդամ

Ծանոթագրություններ
------------------

1. ↑  ratings.fide.com
2. ↑  OlimpBase
3. ↑  13th European Team Chess Championship: Leon 2001
4. ↑  36th Chess Olympiad: Calvia 2004
5. ↑  "Kontakti » LATVIJAS ŠAHA FEDERĀCIJA". Արխիվացված է the original 2012 թ․ փետրվարի 21-ին. Retrieved 2011 թ․ դեկտեմբերի 9. `{{cite web}}`: Unknown parameter `|deadlink=` ignored (`|url-status=` suggested) (help)
6. ↑  Guntars Antoms

Արտաքին հղումներ
----------------

* Քարտը ՖԻԴԵ-ի կայքում
* Карточка Гунтара Антомса на сайте chessgames.com
* Карточка Гунтара Антомса на сайте 365chess.com
* Карточка Гунтара Антомса на сайте chesstempo.com
* Личная карточка Гунтара Антомса на сайте OlimpBase.org (Шахматные олимпиады)
* Личная карточка Гунтара Антомса на сайте OlimpBase.org (Командные чемпионаты Европы)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 365chess · Chess DB · Chess Games · Chess Tempo · ՖԻԴԵ |

 |
**Ռուժիցա եկեղեցի** (սերբ.՝ Црква Ружица/Crkva Ružica), Սերբական ուղղափառ եկեղեցու տաճար, Բելգրադի ամենահին եկեղեցին։ Գտնվում է Կալեմեգդան ամրոցում։ Եկեղեցու բեմի սեղանն օծվել է Սուրբ Աստվածածնի պատվին։

Պատմություն
-----------

Ստեֆան Լազարևիչի օրոք նույն տեղում եղել է Աստվածածնի Վերափոխման եկեղեցին։ 1521 թվականին օսմանների կողմից Բելգրադի գրավումից հետո այն վերածվել է մզկիթի։

8-րդ դարում ներկայիս եկեղեցին եղել է վառոդի պահեստ, այնուհետև վերածվել է կայազորային եկեղեցու 1867-1869 թվականների միջև ընկած ժամանակահատվածում։ Առաջին համաշխարհային պատերազմի ընթացքում տեղի ունեցած ծանր ավերածություններից հետո եկեղեցին նորոգվել (ռուս ճարտարապետ Նիկոլայ Կրասնովի կողմից) և օծվել է 1925 թվականի հոկտեմբերի 11-ին։ 1965 թվականի մայիսի 31-ից եկեղեցին գտնվում է պետության պաշտպանության ներքո։

Ռուժիցա եկեղեցու մոտակայքում է գտնվում Պարասկևա Սերբի եկեղեցին։

Ներքին զարդարանք
----------------

Վերակառուցումից հետո մուտքի մոտ կանգնեցվել են երկու արձաններ՝ Ստեֆան Դուշան թագավորին և Բալկանյան պատերազմների ժամանակների հետևակայինի արձանները։ Վերանորոգված եկեղեցու իկոնոստասը պատրաստել է Կոստա Տոդորովիչը, իսկ սրբապատկերները նկարել է աբեղա Ռաֆաիլո Մոմչիլովիչիը։ Որմնանկարներն ստեղծել է ռուս նկարիչ Անդրեյ Բիցենկոն։

Ծանոթագրություններ
------------------

1. ↑  "Russian heritage in Belgrade". *serbia.com*. 2014 թ․ ապրիլի 14. Retrieved 2017 թ․ հունվարի 26.
2. ↑  "Церкви Ружица и Святой Петки". Արխիվացված է the original 2012 թ․ նոյեմբերի 1-ին. Retrieved 2011 թ․ հուլիսի 4. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  Ruzica Church among the most unique in the world

Արտաքին հղումներ
----------------

* Ռուժիցա եկեղեցի (սերբ.)
* Եկեղեցական ճարտարապետությունը Բելգրադում (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 169620732 · WorldCat VIAF: 169620732 |

 |
**Ռոզա Հովհաննեսի Մկրտչյան** (սեպտեմբերի 25, 1923(1923-09-25), Թիֆլիս, ԱԽՖՍՀ, ԽՍՀՄ - մարտի 6, 1995(1995-03-06), Երևան, Հայաստան), հայ մանկաբույժ, Երևան քաղաքի գլխավոր մանկաբույժ։

Կենսագրություն
--------------

Ռոզա Մկրտչյանը ծնվել է 1923 թվականի սեպտեմբերի 25-ին, Վրաստանի Թբիլիսի քաղաքում՝ 19-րդ դարում Ագուլիսից Թիֆլիս տեղափոխված Հովհաննես և Թամար Տեր-Մկրտչյանների ընտանիքում։

### Կրթություն

1942-ից 1947 թվականներին սովորել է Երևանի պետական բժշկական ինստիտուտի բուժական Ֆակուլտետում։

### Աշխատանքային գործունեություն

1962-1990 թվականներին աշխատել է Երևանի գործկոմի առողջապահության բաժնում՝ որպես Երևան քաղաքի գլխավոր մանկաբույժ։ Նրա ջանքերով և անմիջական մասնակցությամբ է կառուցվել Երևան քաղաքի մանկական հիվանդանոցների, պոլիկլինիկաների, ծննդատների գերակշիռ մասը։ Հեղինակել է բազմաթիվ գիտական հոդվածներ, մանկական առողջապահության խնդիրներին վերաբերող բազմաթիվ ձեռնարկներ և մենագրություններ։ Կանգնած է եղել Հայաստանում և հատկապես Երևան քաղաքում կանոնավոր մանկաբուժական ծառայության ստեղծման ակունքներում։

### Պարգևներ

1965 թվականին Հայկական ՍՍՀ Գերագույն խորհրդի նախագահության հրամանագրով շնորհվել է «Հայկական ՍՍՀ վաստակավոր բժիշկ» պատվավոր կոչումը։ 1961 և 1963 թվականներին պարգևատրվել է Գերագույն խորհրդի պատվոգրերով։

### Վախճան

Ռոզա Մկրտչյանը մահացել է 1995 թվականի մարտի 6-ին։

Ռոզա Մկրտչյանի հուշատախտակը

Ժառանգություն
-------------

Ռոզա Մկրտչանի պատվին Երևան քաղաքի Մաշտոցի 15 հասցեում 2016 թվականին կանգնեցվել է հուշատախտակ։

Ծանոթագրություններ
------------------

1. ↑  "Տեղադրվել է ՀԽՍՀ վաստակավոր բժիշկ Ռոզա Մկրտչյանի հիշատակը հավերժացնող հուշաքարը". *armenpress.am*. Retrieved 2020 թ․ մայիսի 6.
2. ↑  "Երևանի կենտրոնում տեղադրվեց ՀԽՍՀ վաստակավոր բժիշկ Ռոզա Մկրտչյանի հիշատակը հավերժացնող հուշաքարը (լուսանկարներ)". *www.tert.am*. Արխիվացված է the original 2022 թ․ փետրվարի 11-ին. Retrieved 2020 թ․ մայիսի 6. `{{cite web}}`: Unknown parameter `|dead-url=` ignored (`|url-status=` suggested) (help)
**Գրեմեչկա** (ռուս.՝ Гремечка), գետ Ռուսաստանում, հոսում է Սլոբոդսկոյ շրջանում Կիրովի մարզում։ Գետաբերանը տեղակայված է Նեմդա գետի աջ ափին՝ 13 կմ հեռավորության վրա։ Գետի երկարությունը 24 կմ է։

Գետի ակունքը սկսվում է անմարդաբնակ Շալախովցի գյուղից 3 կմ հարավ-արևելք Մոկինո գյուղում, Սովետսկ քաղաքից 25 կմ հարավ-արևելք։ Գետը հոսում է հյուսիս-արևմուտք։

Ջրային գրանցամատյանի տվյալներ
-----------------------------

Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 10010300412111100037556
* Կոդը ըստ հիդրոլոգիական հետազոտության (ՌԴ) — 111103755
* Ավազանի կոդը — 10.01.03.004
* Ծավալի համարը ըստ ՌԴ-ի — 11
* Թողարկումը ըստ ՌԴ-ի — 1

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության:Գրեմեչկա". Արխիվացված from the original on 2012 թ․ հուլիսի 18. Retrieved 2015 թ․ հունիսի 24.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |

Արտաքին հղումներ
----------------

* ՌԴ ջրային ռեսուրսների էկոլոգիան Archived 2015-05-26 at the Wayback Machine.
**Ռիալտո** (անգլ.՝ Rialto), քաղաքը գտնվում է Կալիֆոռնիա նահանգի Սան Բեռնարդինո մարզում, ըստ 2010 թվականի մարդահամարի, ազգաբնակչությունը կազմում է է 99 171 մարդ։

Աշխարհագրություն
----------------

ԱՄՆ մարդահամարի համաձայն Ռեալտոն զբաղեցնում է 57,925 քառակուսի կմ տարածք, որից 57,889 քառակուսի կիլոմետրը ցամաք է և 0,036 քառակուսի կիլոմետրը՝ ջուր։ Ջրային ծածկույթի մակերեսը կազմում է ամբողջ մակերեսի 0,06 % -ը։

ՙ

Ժողովրդագրական վիճակագրություն
------------------------------

2010 թվականի մարդահամարի տվյալներով Ռիալտոյում բնակվում է 99 171 մարդ։ Մեկ քառակուսի կիլոմետր տարածքում բնակչության միջին խտությունը կազմում է 1713,1 մարդ։ Ըստ նույն մարդահամարի տվյալների, այստեղ բնակեցված են՝ 43 592 (44 %) — սպիտակամորթներ, 16 236 (16,4 %) — սևամորթներ կամ աֆրիկոամերիկացիներ, 2258 (2,3 %) — ասիացիներ, 1062 (1,1 %) — ամերիկացիներ, 361 (0,4 %) —Խաղաղ օվկիանոսի ափերից եկածներ, 30 993 (31,3 %) — այլ ազգեր, 4669 (4,7 %) — խառնածիններ։ Իսպաներեն և լանիներեն լեզուներով խոսում են ազգաբնակչության 67,6 % -ը։
Մարդահամարի տվյալների համաձայն, ազգաբնակչության տարիքային խմբերը դասավորվում են հետևյալ կերպ.  

մինչև 18 տարեկան` 32 604 մարդ (32,9 %),  

18 - 24 տարեկան՝ 12 204 մարդ (12,3 %),  

25 - 34 տարեկան՝ 13 582 մարդ (13,7 %),  

35 - 49 տարեկան՝ 19 561 մարդ (19,7 %),  

50 - 64 տարեկան՝ 14 314 մարդ (14,4 %),  

65 տարեկան և ավելի՝ 6 906 մարդ (7 %):  

Կանայք կազմում են բնակչության 51,4 % (50 926 մարդ), տղամարդիկ՝ 48,6 % (48 245 մարդ)։

Ծանոթագրություններ
------------------

1. ↑  2020 թվականի ԱՄՆ մարդահամար / United States Census Bureau
2. ↑  "2010 Census U.S. Gazetteer Files — Places — California" (txt). *Бюро переписи населения США* (in անգլերեն). Retrieved 2015 թ․ օգոստոսի 22.
3. ↑  "Profile of General Population and Housing Characteristics: 2010". *Бюро переписи населения США* (in անգլերեն). Արխիվացված է the original 2020 թ․ փետրվարի 12-ին. Retrieved 2015 թ․ օգոստոսի 22. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Չափորոշչային վերահսկողություն | LCCN: n83030174 · VIAF: 146614774 · WorldCat VIAF: 146614774 |

 |
**Գրիգոր Պետիկյան** (մոտ հուլիս 1908, Անկարա, Օսմանյան կայսրություն - նոյեմբերի 24, 1981(1981-11-24), Փարիզի 14-րդ շրջան, Փարիզ), հայ նկարիչ։

Կենսագրություն
--------------

Սովորել է Փարիզի գեղարվեստի դպրոցում և Ժյուլիանի ակադեմիայում։ Պետիկյանի ուշագրավ գործերից են՝ «Մառանում», «Վելիզյանցի աղջիկը», «Կապրիի ձկնորսները», «Երիտասարդ նեապոլցին», «Գնչուներ», «Ֆրանսուազ», «Ռոզարիա», «Նավահանգիստ Մալագայում»։ Նկարիչը բանաստեղծորեն ու վավերականորեն վերապատկերում է կյանքի փոքրիկ կտորներ։ Նրա դիմանկարները աչքի են ընկնում ճշմարտացիությամբ և հոգեբանական խորությամբ։ Պետիկյանը նկարազարդել է «Սուրբ Ֆրանցիսկո Ասիզացու կյանքը» գիրքը։ Անհատական ցուցահանդեսներով հանդես է եկել Լոզանում (1945), Կահիրեում (1949), Փարիզում (1950, 1952, 1958), Նյու Յորքում (1955, 1956)։ 1956 թվականին Նյու Յորքում, Ազատ արվեստների ազգային սալոնում բացված ցուցահանդեսի (1400 մասնակից) երեք հավասարազոր մրցանակներից մեկը շնորհվել է Պետիկյանին։

Ստեղծագործություններից գտնվում են Հայաստանի ազգային պատկերասրահում։

Գրականություն
-------------

* AvedissianO․, Peintres et sculpteurs Armeniens, Le Caire, 1959․

Ծանոթագրություններ
------------------

1. 1 2
2. 1 2 3 4  Archives de Paris
3. 1 2  Fichier des personnes décédées
4. ↑  "AV Production - Գրիգոր Պետիկյան". *avproduction.am*. Արխիվացված է the original 2020 թ․ սեպտեմբերի 28-ին. Retrieved 2019 թ․ հուլիսի 7. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Գրիգոր Պետիկյանի ստեղծագործությունները Հայաստանի ազգային պատկերասրահում

Արտաքին հղումներ
----------------

* Krikor Bedikian (1908–1981)
**Ռուդոլֆ Մինկովսկի** (գերմ.՝ Rudolf Leo Bernhard Minkowski, մայիսի 28, 1895(1895-05-28), Ստրասբուրգ - հունվարի 4, 1976(1976-01-04), Բերկլի, Ալամեդա շրջան, Կալիֆոռնիա, ԱՄՆ), ամերիկացի աստղագետ, աշխատել է Պալոմարյան աստղադիտարանում։ Պատոֆիզիոլոգ Օսկար Մինկովսկու որդին։

1913 թվականին ընդունվել է Վրոցլավի համալսարան, Առաջին համաշխարհային պատերազմի ժամանակ ստիպված ընդհատել է ուսումը և ծառայել գերմանական բանակում։ Պատերազմից հետո շարունակել է ուսումը Վրացլավում և Բեռլինում։ Դոկտորական աստիճան ստանալուց հետո աշխատել է Գյոթինգենում և Համբուրգում։ Նացիստների իշխանության գալուց հետո արտագաղթել է ԱՄՆ, որտեղ մինչև 1960 թվականը աշխատել է Մաունթ-Վիլսոնի և Պալոմարյան աստղադիտարաններում, իսկ 1961-1965 թվականներին՝ Կալիֆոռնիայի համալսարանում Բերքլիում։

Մինկովսկու հիմնական աշխատությունները նվիրված են գազային միգամածությունների, նոր և գերնոր աստղերի, ինչպես նաև պեկուլյար գալակտիկաների ուսումնասիրություններին։ Մաունթ-Վիլսոնի աստղադիտարանում կազմակերպեց երկնքի հետազոտություն, նպատակ դնելով հայտնաբերել նոր մոլորակային միգամածություններ, նախագծի արդյունքում հայտնաբերվեցին մոտ 200 նոր միգամածություններ, որոնցից է M2-9 միգամածությունը, որը հայտնի է նաև «Մինկովսկի M2-9» անվանումով։

1932 թվականին Վալտեր Բաադեի հետ համատեղ առաջարկել է գերնոր աստղերի դասակարգումը 2 դասերի։ Նույնպես Բաադեյի հետ հետազոտել է Կրաբանման միգամածությունում գտնվող ռադիոաղբյուրը և նույնականացրել է այն որպես գերնորի աստղի մնացորդ։

Պալոմարյան աստղադիտարանում գլխավորում էր 48-դյույմանոց Շմիդտի աստղադիտակով իրականացվող երկնքի հետազոտության ծրագիրը, որի արդյունքում ստեղծվեց Պալոմարյան երկնքի ատլասը, որը համարվում էր գոյություն ունեցողներից ամենաամբողջականը։ Ալբերտ Վիլսոնի հետ համատեղ 1951 թվականին հայտնաբերել է (1620) Գեոգրաֆոս աստերոիդը։

1961 թվականին պարգևատրվել է Կետրին Բրյուսի մեդալով։ Նրա պատվին է անվանվել Մինկովսկի խառնարանը Լուսնի վրա։

Ընտանիք
-------

1926 թվականին ամուսնացել է Ամալիա Դևիդի (1902-1978) հետ, ունեցել է երկու երեխա՝ Եվա և Գերման։

Ծանոթագրություններ
------------------

1. 1 2 3 4 5 6 7 8  *Deutsche Nationalbibliothek* Record #117578681 // Gemeinsame Normdatei (գերմ.) — 2012—2016.
2. 1 2 3 4  SNAC — 2010.
3. ↑  "Ռուդոլֆ Մինկովսկի։ Կրճատ կենսագրություն(անգլ.)". Արխիվացված է the original 2019 թ․ նոյեմբերի 2-ին. Retrieved 2016 թ․ ապրիլի 9. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Zentralblatt MATH database |
|  |
| Բառարաններ և հանրագիտարաններ | Մեծ կատալոնական · Մեծ նորվեգական · Notable Names Database |
|  |
| Չափորոշչային վերահսկողություն | GND: 117578681 · ISNI: 0000000013852430 · SUDOC: 180812602 · VIAF: 37697304 · WorldCat VIAF: 37697304 |

 |
**Գրիգոր Ավետի Ջանշյան** (*Ջանշիև*, մայիսի 17 (29), 1851, Թիֆլիս, Կովկասի փոխարքայություն, Ռուսական կայսրություն - հուլիսի 17 (30), 1900, Մոսկվա, Ռուսական կայսրություն), հայ հրապարակախոս, հասարակական գործիչ։

Կենսագրություն
--------------

Գրիգոր Ջանշյանը ծնվել է Թիֆլիսում՝ 1851 թվականի մայիսի 17 (29)-ին։ Սովորել է տեղի ռեֆորմատական ծխական, ապա՝ Հայկական ծխական դպրոցներում, այնուհետև՝ Թիֆլիսի նահանգային գիմնազիայի նախապատրաստական դասարանում։ 1864 թվականին մեկնել է Մոսկվա, ընդունվել Լազարյան ճեմարան, որն ավարտել է արծաթե մեդալով։ Այնուհետև ընդունվել է Մոսկվայի համալսարանի իրավաբանական ֆակուլտետը, որն ավարտել է 1874 թվականին։

Հոդվածներով ու ակնարկներով հանդես է եկել ռուսական մամուլում, պայքարել դեմոկրատական, բարոյական, իրավական նորմերի կենսագործման համար։ Ճանաչվել է «Մեծ ռեֆորմների դարաշրջանը» (1892) պատմահրապարակախոսական աշխատությամբ։

Լինելով «Ռուսկիե վեդոմոստի»-ի (*"Русские ведомости"*) հրատարակիչ-խմբագիրներից, գործուն մասնակցելով ռուսական գրականության հասարակական կյանքին՝ Ջամշյանը նպաստել է հայ ժողովրդի պատմությունն ու մշակույթը ռուս հասարակայնությանը ներկայացնելու գործին, ուշադրություն հրավիրել արևմտահայերի ծանր կացության և վերջիններիս ազատագրական պայքարի վրա։

1893 թվականին Ջանշյանը («Դիև» ծածկանունով) լույս է ընծայել «Հայկական հարցը Թուրքիայում» գրքույկը, որտեղ գրել է, որ հայկական հարցը պետք է վճռել «իրավունքի, արդարության, մարդասիրության պահանջների համաձայն»։ 1894-1896 թվականների հայկական կոտորածների կապակցությամբ նախաձեռնել, կազմել և հրատարակել է «Եղբայրական օգնություն Թուրքիայում տուժած հայերին» (հ. 1-2, 1897-98, ռուսերեն) ժողովածուն, որի հասույթով ստեղծել է դրամական ֆոնդ՝ հայերին օգնելու համար։ Ստացված գումարով Արևմտյան Հայաստանում բացվել է 12 մանկատուն-ապաստարան։

Երկեր
-----

* Сб. СТ. М. 1914.

Գրականություն
-------------

* Литературные связи, т. 3, Е„ 1981.
* Համբարյան, Հ. Ա. (2001) Գրիգոր Ավետի Ջանշյան (Ջանշիև). Լրաբեր Հասարակական Գիտությունների, № 1. pp. 223-227. ISSN 0320-8117 Archived 2019-11-30 at the Wayback Machine.

Ծանոթագրություններ
------------------

1. 1 2 3 4  Джаншиев Григорий Аветович // Большая советская энциклопедия (ռուս.): [в 30 т.] / под ред. А. М. Прохоров — 3-е изд. — М.: Советская энциклопедия, 1969.
2. ↑  «Հայկական հարց» հանրագիտարան, Երևան,1996թ.:
3. ↑  "Ջանշյան Գրիգոր | armeniansgenocide.am". *www.armeniansgenocide.am*. Արխիվացված է the original 2019 թ․ մայիսի 29-ին. Retrieved 2019 թ․ մայիսի 29. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "«Ով ով է։ Հայեր» հանրագիտարան, հատոր առաջին, գլխավոր խմբագիր ՀովհաննեսԱյվազյան, Հայկական հանրագիտարան հրատարակչություն, Երևան, 2007։". Արխիվացված է the original 2019 թ․ մայիսի 29-ին. Retrieved 2019 թ․ մայիսի 29. `{{cite web}}`: Unknown parameter `|dead-url=` ignored (`|url-status=` suggested) (help)

|  |
| --- |
| *Այս հոդվածի կամ նրա բաժնի որոշակի հատվածի սկզբանական տարբերակը վերցված է* *«Հայկական հարց» հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
**Ռուզաննա Մելյան** (օգոստոսի 31, 1961(1961-08-31), Երևան, Հայկական ԽՍՀ, ԽՍՀՄ), հայ լրագրող, հաղորդավարուհի։

Կենսագրություն
--------------

Ռուզաննա Մելյանը ծնվել է 1961 թվականի օգոստոսի 31-ին՝ Երևանում քաղաքում։ Ավարտել է Թաթուլ Կրպեյանի անվան թիվ 62 դպրոցը, իսկ 1984 թվականին՝ Հայաստանի ազգային պոլիտեխնիկական համալսարանի հեռուստառադիոտեխնիկայի ֆակուլտետը։ Ուսանողական տարիներին հաղթել է հեռուստատեսության հաղորդավարների մրցույթում և սկսել լրագրողական իր աշխատանքը։

Որպես լրագրող և հաղորդավար մինչ 1997 թվականն աշխատել է Հայաստանի հանրային հեռուստաընկերությունում, վարել է մի շարք երիտասարդական, երաժշտական և տեղեկատվական հաղորդումներ, այդ թվում նաև «Լրաբեր» և «Մայրաքաղաք» լրատվական հաղորդումները։ Որպես հաղորդավար աշխատաքի հրավեր է ստացել Մոսկվայի «Օստանկինո» հեռուստաընկերությունից։

Մագիստրոսի աստիճանով 1996 թվականին ավարտել է Հայաստանի ամերիկյան համալսարանի քաղաքագիտություն և միջազգային հարաբերություններ բաժինը։

Ծանոթագրություններ
------------------

1. ↑  "Կոնվերս Բանկի PR-մենեջեր է նշանակվել Ռուզան Մելյանը". *Banks.am*. Retrieved 2021 թ․ օգոստոսի 31.
2. ↑  Mediamax. "Ռուզան Մելյանը 15 տարի անց վերադառնում է եթեր "Երևան. XX դար"-ով". *Bravo.am*. Retrieved 2021 թ․ օգոստոսի 31.
3. ↑  "AV Production - Ռուզաննա Մելյան". *avproduction.am*. Արխիվացված է the original 2021 թ․ օգոստոսի 31-ին. Retrieved 2021 թ․ օգոստոսի 31. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Կյանքը ափի մեջ. Ռուզան Մելյան
* Ավարտվեց Մեդիամաքս-ի «Երևան. XX դար» հեռուստատեսային նախագիծը
* Ծրագրի արդյունքներն իրականում ավելին են, քան ակնկալում էինք. Ռուզաննա Մելյան
**Դավիթ Պակուզ** (անգլ.՝ David Mordechai Packouz, փետրվարի 16, 1982(1982-02-16), Սենթ Լուիս, Միսսուրի, ԱՄՆ), նախկին ամերիկյան զենք վաճառող, երաժիշտ, գյուտարար և նախկին մասաժիստ։

Aey Inc. զենքի ընկերությանը, նրա գործընկեր Էֆրաիմ Դիվերոլին ԱՄՆ պաշտպանության նախարարությանը, զենքի խոշոր մատակարար էր։ 2007 թվականին ընկերությունն ավելի քան 300 մլն դոլար է վաստակել զինամթերքի, հրացանների և այլ զենքի մատակարարման պայմանագրերով այն բանից հետո, երբ Աֆղանստանի ազգային բանակի զինամթերքի մատակարարման պայմանագիր է ստացել։ ԱՄՆ կառավարությունը դադարեցրել է AEY Inc.-ի աշխատանքը։ Որի  համար պայմանագիրը խախտվել է The New York Times կետով, որտեղ AEY Inc.-ը մեղադրվել են 42-ամյա վաղեմության զինամթերքի մատակարարման և դրանց վերափաթեթավորման փորձի մեջ, ինչը խախտել է Չինաստանից զենքի մատակարարման էմբարգոն։ Համընդհանուր հրապարակման արդյունքում ԱՄՆ բանակը ձեռնամուխ է եղել պայմանագրերի կնքման վերանայմանը։ Այն մեղադրվում է խարդախության 71 դեպքերի մեջ։ Բոլոր զինամթերք, որը վաճառվել է ԱՄՆ բանակի AEY Inc.-ին, անցել է որակի ստուգում։ Պակուզը խաղում է Մայլզ Թելլերի «Հրանոթներով տղաները» տրագիկոմեդիայում, որտեղ Պակուզը ծերանոցում խաղացել է կամեո որպես կիթառահար և վոկալիստ։

Կենսագրություն
--------------

Պակուզը ծնվել է 1982 թվականին, Միսսուրի նահանգի Սենթ Լուիսում, հրեական ընտանիքում։ Նախքան AEY Inc.-ի հետ աշխատելը Պակուզը մերսող է աշխատել։

Անձնական կյանք
--------------

Պակուզի դուստրը Աննաբել Ջեյնն է, որը ծնվել է 2007 թվականին։ Այժմ նա ապրում է Մայամիում, Ֆլորիդա նահանգում։

Ծանոթագրություններ
------------------

1. ↑  Dahlberg, Nancy (2013 թ․ դեկտեմբերի 20). "Crowdfunding Friday: Miami entrepreneur rocks out his Indiegogo campaign". *Miami Herald*. Miami. Retrieved 2016 թ․ փետրվարի 16.
2. 1 2 3  Lawson, Guy (June 2015).
3. 1 2  Chivers, C.J. (2008 թ․ մարտի 27). "Supplier Under Scrutiny on Arms for Afghans". The New York Times. Retrieved 2016 թ․ օգոստոսի 13.
4. 1 2  Chivers, C.J. (2008 թ․ ապրիլի 27). "Allegations Lead Army to Review Arms Policy". The New York Times. Retrieved 2016 թ․ օգոստոսի 13.
5. ↑  "Accused Arms Dealer Trades Guns for a Guitar". *comingsoon.net*. 2008 թ․ սեպտեմբերի 25. Retrieved 2016 թ․ փետրվարի 16.
6. ↑  "How to Prevent an Intermarriage: Rabbi Kalman Packouz: 9781583308165: Amazon.com: Books". Amazon.com. 2005 թ․ նոյեմբերի 1. Retrieved 2013 թ․ սեպտեմբերի 3.
7. ↑  "Download". Preventintermarriage.com. Արխիվացված է the original 2017 թ․ փետրվարի 21-ին. Retrieved 2013 թ․ սեպտեմբերի 3.
8. ↑  Accused Arms Dealer Trades Guns for a Guitar | Miami New Times
9. ↑  "Armed Again". Miami New Times.

Արտաքին հղումներ
----------------

* Դավիթ Պակուզ(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 794147270586735700009 · WorldCat VIAF: 794147270586735700009 |

 |
Անվան այլ կիրառումների համար տե՛ս՝ Գրիգոր Թորոսյան (այլ կիրառումներ)
*Վիքիպեդիայում կան հոդվածներ Թորոսյան ազգանունով այլ մարդկանց մասին։*

**Գրիգոր (Գրիշա) Կարապետի Թորոսյան**  (ապրիլի 8, 1948(1948-04-08), Երևան, Հայկական ԽՍՀ, ԽՍՀՄ), հայ նկարիչ։ Հայաստանի նկարիչների (1976 թվականից), Հայաստանի կինեմատոգրաֆիստների (1987 թվականից) միությունների անդամ է։

Կենսագրություն
--------------

Գրիգոր Կարապետյանը ծնվել է 1948 թվականին Երևանում։ 1964 թվականին ավարտել Է Երևանի գեղարվեստի ուսումնարանը, 1970 թվականին՝ Երևանի գեղարվեստա-թատերական ինստիտուտը։ 1969-1974 թվականներին եղել է «Էկրան» հանդեսի, 1991-1994 թվականներին՝ «Երկիր», 1997 թվականից՝ «Հայոց աշխարհ» թերթերի գեղարվեստական խմբագիր, 1974-1980 թվականներին ՝ Մոսկվա կինոթատրոնի գլխավոր նկարիչ, 1980-1999 թվականներին՝ Հայֆիլմի բեմադրող-նկարիչ։ 1996 թվականից դասավանդում Է Երևանի Փանոս Թերլեմեզյանի անվան գեղարվեստի պետական քոլեջում։ 1998-2003 թվականներին եղել է Հայաստանի նկարիչների միության վարչության և գեղանկարչության բաժանմունքի բյուրոյի անդամ։

Ստեղծագործություններ
--------------------

Ստեղծել Է բնանկարներ («Սևան», 1982 թվական), պատկերներ («Լուսամուտ», 1982 թվական), խորհրդանշական կոմպոզիցիաներ («Միստիկա», 1990 թվական, «Քարոնի նավակը երկրում», 1991 թվական, «Եկեղեցի», 2000 թվական), դիմանկարներ («Կոմիտաս», 1995 թվական) և գրաֆիկական շարքեր։ 

### Ֆիլմեր

Որպես բեմադրող-նկարիչ հանդես է եկել հետևյալ ֆիլմերում՝

* «Աշնան արև» (1977)
* «Թթենի» (1979)
* «Լիրիկական երթ» (1981)
* «Անուշ մայրիկը» (1983)
* «Վառած լապտեր» (1983)
* «Կապիտան Առաքել» (1986)
* «Օդապարուկի օրը» (1986)
* «Մեզանից երեքը» (1988)
* «Բումերանգ» երգիծական ժողովածուներ

Ծանոթագրություններ
------------------

1. ↑  "AV Production - Գրիշա Թորոսյան". *avproduction.am*. Արխիվացված է the original 2021 թ․ ապրիլի 11-ին. Retrieved 2018 թ․ դեկտեմբերի 13.
2. ↑  "Grigor Torosian". *terlemezyan.schools.am*. Արխիվացված է the original 2011 թ․ փետրվարի 17-ին. Retrieved 2018 թ․ դեկտեմբերի 13.
3. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ԿինոՊոիսկ |
|  |
| Բառարաններ և հանրագիտարաններ | Հայազգ |

 |
**Ռեպինի փողոց** (ռուս.՝ Улица Репина), փողոց Ղրիմի Յալթա քաղաքի Վասիլևկա միկրոշրջանում։ Անվանվել է ռուս գեղանկարիչ Իլյա Եֆիմովիչ Ռեպինի (1844-1930) պատվին։ Սկիզբ է առնում Դմիտրի Ուլյանովի փողոցից և ավարտվում Ա. Ի. Կազանցևի փողոցի հետ հատումով։ Երկարությունը 810 մետր է։

Նկարագրություն
--------------

Յալթա քաղաքի Ռեպինի փողոցը գտնվում է Վասիլևկա միկրոշրջանում։ Այն սկսվում է Դմիտրի Ուլյանովի փողոցից, հատում Վինոգրադնայա փողոցը (երկու անգամ), Ռեպինի նրբանցքը, Դոնսկայա փողոցը և ավարտվում Ա. Ի. Կազանցևի փողոցի հետ հատումով։ Փողոցում կա համարակալված 73 շինություն։ Երկարությունը 810 մետր է։

Ռեպինի փողոցի փոստային դասիչն է՝ 298624։

Փողոցն անվանվել է ռուս գեղանկարիչ Իլյա Եֆիմովիչ Ռեպինի (1844-1930) պատվին։ 1878 թվականից Ռեպինը Գեղարվեստական շրջիկ ցուցահանդեսների ընկերության անդամ էր։ Գեղարվեստի Կայսերական ակադեմիայի ակադեմիկոս։ 1894-1907 թվականներին եղել է արվեստանոցի ղեկավար, պրոֆեսոր, 1898-1899 թվականներին՝ Գեղարվեստի ակադեմիայի ռեկտոր, Տենիշևայի դպրոց-արվեստանոցի ուսուցիչ։ Նրա աշակերտներից են Բորիս Կուստոդիևը, Իգոր Գրաբարը, Իվան Կուլիկովը, Ֆիլիպ Մալյավինը, Աննա Օստրոումովա-Լեբեդևան և Նիկոլայ Ֆեշինը։ Վալենտին Սերովի անմիջական ուսուցիչն էր։ 1880 թվականին նա գնացել է Ղրիմ` տեղում ծանոթանալու կազակների կենցաղին, սակայն աղմկոտ հանգստավայրերը նրան հիասթափեցրել են, և նա հեռացել է Ղրիմից։ Չնայած այդ հանգամանքին, Ղրիմի մի քանի քաղաքներում Ռեպինի անունով փողոցներ կան։

Ծանոթագրություններ
------------------

1. ↑  Տվյալ աշխարհագրական օբյեկտը տեղայակված է Ղրիմի թերակղզում, որի մեծ մասը տարածքային վեճի առարկա է Ռուսաստանի և Ուկրաինայի միջև։ Համաձայն Ռուսաստանի վարչատարածքային բաժանման՝ թերակղզում տեղակայված են ՌԴ Ղրիմի Հանրապետության սուբյեկտները և դաշնային նշանակություն ունեցող Սևաստոպոլ քաղաքը։ Համաձայն Ուկրաինայի վարչատարածքային բաժանման՝ Ղրիմում գտնվում են Ուկրաինայի կազմի մեջ մտնող Ղրիմի Ինքնավար Հանրապետությունը և հատուկ կարգավիճակ ունեցող Սևաստոպոլ քաղաքը։
2. ↑  "Հայկական Սովետական Հանրագիտարան, հ. 9, էջ 643". Retrieved 2019 Ապրիլ 17.
3. ↑  "Крым. Карта памятных мест. Илья Репин". Արխիվացված է the original 2019 թ․ հոկտեմբերի 27-ին. Retrieved 2019 Ապրիլ 17.

Աղբյուրներ
----------

* Улица Репина в Ялте
* Подробная карта улица Ульянова Д. город Ялта со спутника с номерами домов, индекс и маршруты, Яндекс, Гугл карта

Արտաքին հղումներ
----------------

* г. Ялта, улица Репина Archived 2019-04-17 at the Wayback Machine.
**Գրիգոր Հարությունի Հարությունյան** (հոկտեմբերի 10, 1954(1954-10-10), Մեղրու շրջան, Հայկական ԽՍՀ, ԽՍՀՄ), քաղաքական գործիչ, Հայաստանի Ազգային ժողովի նախկին պատգամավոր,

Կենսագրություն
--------------

Գրիգոր Հարությունյանը ծնվել է 1954 թվականի հոկտեմբերի 10-ին Մեղրու շրջանի Շվանիձոր գյուղում։ 1976 թվականին ավարտել է Երևանի անասնաբուծական-անասնաբուժական ինստիտուտը։ Ստացել է անասնաբույծ-ճարտարագետի որակավորումը։ 1976 թվականին աշխատել է Մեղրու շրջանի Շվանիձոր գյուղի կոլտնտեսությունում՝ անասնաբույծ։ 1976-1977 թվականներին ծառայել է խորհրդային բանակում։ 1977-1982 թվականներին Մեղրու գյուղվարչությունում աշխատել է գլխավոր անասնաբույծ, 1982-1985 թվականներին ՀԿԿ Մեղրու շրջկոմի գյուղատնտեսության բաժնի վարիչ, իսկ 1985-1987 թվականներին ՀԿԿ Կենտկոմում` հրահանգիչ։

1987-1990 թվականներին եղել է Մեղրու շրջխորհրդի գործկոմի նախագահ, 1990-1991 թվականներին եղել է ՀԿԿ Մեղրու շրջկոմի առաջին քարտուղար, 1994-1999 թվականներին՝ Մեղրու պանրի գործարանի տնօրեն, այնուհետեւ նույն ԲԲԸ նախագահ։ 1990-1995 թվականներին եղել է Գլխավոր Խորհրդի պատգամավոր (թիվ 228 ընտրատարածք)։ Եղել է ՀԿԿ խմբակցության անդամ։ 1999-2003 թվականներին եղել է Ազգային Ժողովի պատգամավոր (թիվ 69 ընտրատարածք)։ Եղել է Ազգային Ժողովի պետական-իրավական հարցերի մշտական հանձնաժողովի անդամ, նախագահի տեղակալ։ Եղել է «Միասնություն» խմբակցության անդամ, ՀԺԿ վարչության քարտուղար։

Անձնական կյանք
--------------

Ամուսնացած է, ունի երկու երեխա։

Ծանոթագրություններ
------------------

1. ↑  "National Assembly of Armenia | Official Web Site | parliament.am". *www.parliament.am*. Retrieved 2021 թ․ հունիսի 23.
2. ↑  район, Григор Арутюнович Арутюнян арм Գրիգոր Հարությոնյան Армянский политик Дата рождения: 10 октября 1954Место рождения: село Шванидзор Мегринский; ССР, Армянская. "Арутюнян, Григор Арутюнович - это... Что такое Арутюнян, Григор Арутюнович?". *Словари и энциклопедии на Академике* (in ռուսերեն). Retrieved 2021 թ․ հունիսի 23.`{{cite web}}`: CS1 սպաս․ թվային անուններ: authors list (link)
3. ↑  "Арутюнян, Григор Арутюнович. Григор Арутюнович Арутюнян - бы". *ww.ru.freejournal.info* (in ռուսերեն). Արխիվացված է the original 2021 թ․ հունիսի 24-ին. Retrieved 2021 թ․ հունիսի 23.

Արտաքին հղումներ
----------------

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի Ազգային ժողով · Հայաստանի Ազգային ժողով |
|  |
| Բառարաններ և հանրագիտարաններ | Արմենիապեդիա |

 |
**Գվարդեյսկայա հրապարակ** (ռուս.՝ Гвардейская площадь), Ռուսաստանի Դոնի Ռոստով քաղաքի հրապարակներից մեկը, որը գտնվում է քաղաքի Լենինյան շրջանում` Կրասնոարմեյսկայա փողոցի կենտրոնում։

Պատմություն
-----------

Հրապարակն անվանվել է ի պատիվ 1943 թվականին Դոնի Ռոստով քաղաքն ազատագրած հերոս գվարդիականների։

Հրապարակի կենտրոնում տեղադրված Է Տ-34 տանկը` 3-րդ գվարդիական տանկային կորպուսի, 2-րդ գվարդիական և 5-րդ գվարդիական Զիմովնիկովյան մեքենայացված կորպուսների մարտիկների, 6-րդ գվարդիական տանկային բրիգադի տանկիստների, ինչպես նաև 34-րդ գվարդիական հրաձգային դիվիզիայի պատվին, որոնք Դոնի Ռոստով քաղաքը 1943 թվականի փետրվարի 14-ին ազատագրել են գերմանաֆաշիստական զավթիչներից։ Հուշարձանը բացվել է 1967 թվականի նոյեմբերին։ Նրա հեղինակներն են ճարտարապետներ Գ. Ա. Գրիգորևը և Ն. Ն. Ներսիսյանցը։

Պատվանդանի վրա տեղադրված է իրական մարտական մեքենա` Լեհաստանում տեղակայված Հյուսիսային խմբի զորքերի գվարդիական զորամասի (նախկին 6-րդ տանկային բրիգադ) տանկերից մեկը։ Տանկը վերանորոգվել է Միլլերովոյի նորոգման գործարանում, որտեղից իր ընթացքով ժամանել է Դոնի Ռոստով` ինքնուրույն բարձրանալով պատվանդանի վրա։ 1980-ականներին հուշարձանը վերանորոգվել է, ընդ որում` մարտական մեքենան կրկին իր ընթացքով մեկնել է ստուգման և վերադարձել։

Հուշարձանի շուրջը գտնվում է ծառերով և ծաղկանոցով մեծ, խոտածածկ տարածք։ Ամեն տարի մայիսի 9-ին այստեղ անցկացվում է հանդիսավոր հանրահավաք, դրվում են ծաղիկներ։

Ծանոթագրություններ
------------------

1. 1 2  Танк на Гвардейской площади Ростова-на-Дону
2. ↑  Памятник гвардейцам-танкистам (танк Т-34) (Ростов-на-Дону)
3. ↑  "Гвардейская площадь". Արխիվացված է the original 2017 թ․ մարտի 29-ին. Retrieved 2017 թ․ ապրիլի 16.

Արտաքին հղումներ
----------------

* РОСТОВ-НА-ДОНУ. ГВАРДЕЙСКАЯ ПЛОЩАДЬ
* Ростов-на-Дону, Гвардейская площадь
* Гвардейская площадь, как отражение военной тематики в культурно-историческом наследии Ростова-на-Дону Archived 2017-08-17 at the Wayback Machine.
*Վիքիպեդիայում կան հոդվածներ Սահակյան ազգանունով այլ մարդկանց մասին։*

**Գրիգոր Սահակյան** (1978 - 2010), հայ բեմանկարիչ, ՀՀ մշակույթի վաստակավոր գործիչ[*փա՞ստ*]։

Կենսագրություն
--------------

Գրիգոր Սահակյանը 1978-2010 թվականներին՝ մինչև մահկանացուն կնքելը, աշխատել է Հակոբ Պարոնյանի անվան երաժշտական կոմեդիայի պետական թատրոնում։ Երկար տարիներ եղել է թատրոնի գլխավոր նկարիչը։

Տասնյակ ներկայացումներ է ձևավորել Ռիգայի և Երևանի օպերային թատրոններում, Սունդուկյանի անվան, Պատանի հանդիսատեսի, Գյումրիի, Վանաձորի, Արտաշատի, Բեյրութի Վ. Փափազյանի անվան, Դոնի-Ռոստովի և այլ թատրոններում։ 30 և ավելի տարիներ եղել է Երևանի գեղարվեստա-թատերական ինստիտուտի ուսանողական թատրոնի բեմանկարիչը։

Ձևավորած ներկայացումներ
-----------------------

| Հեղինակ | Ներկայացում |
| --- | --- |
| Ժիրայր Անանյան | Տաքսի, տաքսի |
| Մ. Դարվաշ | Միայն քեզ եմ սիրում |
| Էդուարդո դե Ֆիլիպպո | Չեմ վճարի |
| Ա. Պապայան | Արևը ձեզ հետ |
| Գրիգոր Տեր-Գրիգորյան | Զգուշացեք, նա դեռ կա |
| Ա. Այվազյան, Հ. Պարոնյան | Ատամնաբույժն արևելյան |
| Ա. Պապայան | Մեծ հարսանիք |
| Ժորա Հարությունյան | Բախտավոր մարդիկ |
| Վլադիմիր Սոլոգուբ | Քնքուշ սրտից պատուհաս |
| Ժիրայր Անանյան | Տեր, մի թող մեզ անտեր |
| Գաբրիել Սունդուկյան | Խաթաբալա |
| Դիմիտրիս Պսաֆաս | Պահանջվում է ստախոս |
| Էդուարդո դե Ֆիլիպպո | Ֆիլումենա Մարտուրանո |

Ծանոթագրություններ
------------------

1. 1 2  "ԵՐԱԺՇՏԱԿԱՆ ԿՈՄԵԴԻԱՅԻ ՊԵՏԱԿԱՆ ԹԱՏՐՈՆ". *www.comedytheater.am*. Արխիվացված է the original 2017 թ․ դեկտեմբերի 30-ին. Retrieved 2018 թ․ հունվարի 5.
**Ռուդի Գոբեր** (ֆր.՝ Rudy Gobert, հունիսի 26, 1992(1992-06-26), Սեն-Կանտեն), ֆրանսիացի պրոֆեսիոնալ բասկետբոլիստ, կենտրոնական։ Ներկա պահին հանդես է գալիս Բասկետբոլի ազգային ասոցիացիայի (NBA) «Յութա Ջազ» ակումբում։

Մասնագիտական կարիերան
---------------------

### Շոլե Բասկետ

Մասնագիտական կարիերան սկսել է 2009 թվականին՝ ֆրանսիական «Շոլե Բասկետբ» ակումբում։ 2010–11 մրցաշրջանում թիմի կազմում անցկացնելով հանդիպում՝ իր հաշվին գրանցում է ընդամենը 6 միավոր, 5 բլոկշոտ և 1 խլում։ 2011-12 մրցաշրջանում, անցկացրած 29 հանդիպումներում միջինում Գոբերը գրանցում է 4 միավոր և 3 բլոկշոտ։ Հաջորդ մրցաշրջանի 27 հանդիպումներում Գոբերի միջին ցուցանիշներն էին 8,4 միավոր և 5,4 անդրադարձ։

### Յութա Ջազ

Գոբերը մասնակցության հայտ է ներկայացնում NBA-ի 2013 թվականի դրաֆթում՝ մասնակիցների շարքում առանձնանալով թևերի բացվածքի և հասակային տիրույթի երկարությամբ։

2013 թվականի հունիսի 27-ին Գոբերն ընտրվում է «Դենվեր Նագեթսի» կողմից՝ առաջին ռաունդի 27-րդ համարով։ Ընտրվելուց քիչ անց փոխանակվում է «Յութա Ջազ» ակումբի կողմից 46-րդն ընտրված Էրիկ Գրինի և որոշ գումարի դիմաց։ Հուլիսի 6 Գոբերը հիմնական պայմանագիր է կնքում «Ջազի» հետ։ 2013–14 մրցաշրջանում մի քանի անգամ նշանակվում է «Ջազի»՝ NBA-ի զարգացման լիգայում հանդես եկող համապատասխան կրտսեր ակումբում՝ «Բեյքերսֆիլդ Ջեմում»։

### Միջազգային խաղեր

2011 թվականին Գոբերը Ֆրանսիայի բասկետբոլի մինչև 20 տարեկանների ազգային հավաքականի կազմում դարձավ Եվրոպայի առաջնության բրոնզե մեդալակիր, իսկ 2012 թվականին նվաճեց արծաթե մեդալ։ Առաջնությունից հետո Գոբերը համերկրացի խաղընկեր Լեո Վեստերմանի հետ ընդգրկվեց առաջնության խորհրդանշական հավաքականում։

Ֆրանսիայի մեծահասակների ազգային հավաքականի հիմնական մարզիչը Գոբերին 2012 թվականին հրավիրեց խաղալու իր թիմում։ Գոբերը խաղաց 2 ընկերական խաղ, որտեղ գրանցեց 8 միավոր։ Ֆրանսիայի ազգային հավաքականում 2014 թվականի աշխարհի առաջնությանը վաստակեց բրոնզե մեդալ։

Ծանոթագրություններ
------------------

1. ↑  Rudy Gobert – Cholet – Players – Pro A – LNB.fr
2. ↑  "2013 NBA Mock Draft 3.0". Արխիվացված է the original 2014 թ․ մայիսի 12-ին. Retrieved 2015 թ․ մարտի 21. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Էջը NBA.com կայքում(անգլ.)
* Էջը Euroleague.net կայքում(անգլ.)
**Ռոբին Հուդն ու Քեթրին թագուհին** (անգլ.՝ Robin Hood and Queen Katherine, Child 145, Roud 72), անգլիական ծագում ունեցող ժողովրդական բալլադ, որ ներառված է Ռոբին Հուդին նվիրված պատմությունների շարքում։ Այն հանդիպում է Պերսիի գտած ձեռագրում, սակայն հատված-հատված է պոկված էջերի պատճառով։ Դրանից որոշակիորեն տարբերվող *Renowned Robin Hood* խորագրով տարբերակը հանդիպում է վեց բրոդսայդներում, որոնցից ամենավաղ տեքստն ստեղծվել է հավանաբար 1655 թվականից ոչ ուշ, ինչպես նաև 1663 և 1670 թվականների երկու ժողովածուներում։ 1993 թվականին հայտնաբերված «Անտառահատների ձեռագրի» տարբերակն ավելի ծավալուն ու լիակատար, քան մյուս բոլորը, և թույլ է տվել պարզել սյուժեի որոշ անհարթություններ։

Սյուժե
------

Քեթրին թագուհին գրազ է գալիս թագավորի հետ, թե ում նշանաձիգներն են ավելի հմուտ։ Նա պատվիրակ է ուղարկում Նոթինգհեմ, որպեսզի նա մրցության մասին հայտնի Ռոբին Հուդին։ Վերջինս համաձայնում է պաշտպանել թագուհու պատիվը և ուղևորվում է Լոնդոն Փոքրիկ Ջոնի, ջրաղացպանի որդի Մաչի ու Ուիլլ Սքաթլոքի հետ։ Մրցությունն անցկացվում է Ֆինբերիում, որ գտնվում է Լոնդոնից հյուսիս։ Թագավորի նետաձիգը խփում է ուղիղ նշանակետին, սակայն Ռոբին Հուդը նրա նետը կիսում է իր նետով։ Նույնպես նշանակետին են խփում Մաչն ու Սքաթլոքը, իսկ Փոքրիկ Ջոնը (որը հանդես էր գալիս Քլիֆտոն անունով), ճեղքում է ուռենու ճյուղը 300 յարդ հեռավորությունից։ Թագուհին հաղթում է գրազն ու բացահայտում անտառում ապրող ավազակների ինքնությունն այն բանից հետո, երբ թագավորը խոստանում է չվնասել նրանց։ Բալլադի տարբերակներից մեկում ավելացված է վերջաբան, որտեղ թագավորը ներում է Ռոբին Հուդին և նրան դարձնում «փառավոր Հանթինգդոնի կոմս» (*Earle of fair Huntington*)։

Այս բալլադի ստեղծողին հավանաբար ծանոթ են եղել մի շարք այլ պատմություններ՝ «Փոքր պատմություն Ռոբին Հուդի մասին», «Ռոբին Հուդի իրական պատմությունը» (Մարտին Փարքեր), «Ռոբին Հուդն ու եպիսկոպոսըW, ինչպես նաև հավանաբար «Ադամ Բել» և «Հանթինգդոնի կոմս Ռոբերտի անկումն ու մահը» (անգլ.՝ The Downfall and The Death of Robert Earl of Huntington, 1598 թվական, Էնթոնի Մանդեյ)։

Այս պատմության յուրատիպ շարունակությունն է հաջորդ՝ Չայլդի համարակալմամբ #146 բալլադը՝ «Ռոբին Հուդի հետապնդումը» (անգլ.՝ Robin Hood's Chase)։

Ծանոթագրություններ
------------------

1. ↑  *Эрлихман В. В.* Робин Гуд. — М.: Молодая гвардия, 2012. — 254 с. — (Жизнь замечательных людей: малая серия). — 5000 экз. — ISBN 978-5-235-03529-4
2. ↑  Vaughan Williams Memorial Library
3. 1 2 3  Robin Hood and Queen Catherin: Introduction
4. ↑  Robin Hood and Queen Catherin
5. ↑  "Robin Hood and Queen Katherine [Child 145]". *The Traditional Ballad Index. An annotated source to folk song from the English-speaking world* (in անգլերեն). Robert B. Waltz. Արխիվացված է the original 2017 թ․ դեկտեմբերի 1-ին. Retrieved 2018 թ․ հունվարի 3.
**«Ռոբին Հուդը բաժանում է ոսկին»** (անգլ.՝ Robin Hood's Golden Prize, Child 147, Roud 3990), անգլիական ժողովրդական բալլադ, որն ընդգրկված է Ռոբին Հուդի կյանքին նվիրված բալլադների շարքում։ Առաջին անգամ նրա տեքստը հայտնվել է 1663 թվականին էժանագին տպագիր հրատարակությունում։ 1656 թվականին այն հավանաբար գրանցվել է կինոառևտրականների գիլիդիայի ռեեստրում (անգլ.՝ Stationers' Register), իսկ ամենահայտնի բրոդսայդներից մեկը կարող է թվագրվել 1650 թվականով։ Բալլադի փքաշուք սկիզբը թույլ է տալիս ենթադրել նրա «կոմերցիոն» ծագման և այն մասին, որ նրա հեղինակը եղել է Լոուրենս Փրայսը։

Սյուժե
------

Ռոբին Հուդ հագնում է գլխանոցով հագուստ և վերցնում համրիչ՝ ներկայացնելով կուսակրոն եղբոր։ Ճանապարհին նա հանդիպում է երկու կրոնավորների, որոնք գնում են ձիով։ Ռոբինը նրանցից խնդրում է օրհնություն և փող՝ հայտարարելով, որ ամբողջ օրը ոչինչ չի կերել և չի խմել։ Եկեղեցականները պատասխանում են, որ իրենք ոչ մի պեննի չունեն, քանի որ առավոտյան կողոպտել են իրենց։ Ռոբինը կասկածում է նրանց խոսքերի ճշմարիտ լինելու մեջ և մտադրվում է ստուգել նրանց։ Սուրբ հայրերը փորձում են փախչել, բայց ավազակը իջեցնում է նրանց ձիերից։ Նրանք ողորմածություն են խնդրում, իսկ Ռոբինն առաջարկում է բոլորով միասին աղոթել իրենց փող ուղարկելու համար։ Քահանաները պատրաստակամորեն ծնկի են գալիս, և մինչ նրանք ջանասիրաբար աղոթում են, Ռոբին Հուդն ուրախ երգում է։ Անցնում է մեկ ժամ, և Ռոբինն ընդհատում է եկեղեցականներին՝ առաջարկելով ստուգել իրենց աշխատանքի արդյունավետությունը և հավասարապես բաժանել հայտնված ամբողջ գումարը։ Եկեղեցու սպասավորները հայտարարում են, որ աղոթքը հաջողություն չի ունեցել, սակայն նետաձիգը խուզարկում է նրանց՝ հայտնաբերելով հինգ հարյուր մետաղադրամ։ Նա յուրաքանչյուրին վերադարձնում է հիսուն ֆունտ՝ մնացածը վերցնելով իրեն։ Սուրբ հայրերը ոտքի են կանգնում՝ պատրաստվելով շարունակել իրենց ճանապարհը, բայց դրանից առաջ Ռոբինը նրանցից երեք երդում է վերցնում՝ երբեք չստել, չպատվազրկել աղջիկներին և ուրիշի կանանց, ինչպես նաև շռայլորեն օգնել աղքատներին՝ հիշեցնելով սուրբ եղբոր հետ հանդիպման մասին։ Դրանից հետո նա ձի է նստեցնում հոգևորականներին և իրենից գոհ վերադառնում է անտառ։

Ֆրենսիս Ջեյմս Չայլդը նշում է, որ բանահյուսության մեջ տարածված են նման սյուժեներ. ավազակը խաբում է ինչ-որ մեկին, որպես կանոն՝ հոգևորականի՝ ձևացնելով, թե հրաշք է տեղի ունեցել, և փողը հայտնվել է ի պատասխան աղոթքի։

Ծանոթագրություններ
------------------

1. ↑  *Эрлихман В. В.* Робин Гуд. — М.: Молодая гвардия, 2012. — 254 с. — (Жизнь замечательных людей: малая серия). — 5000 экз. — ISBN 978-5-235-03529-4
2. ↑  Vaughan Williams Memorial Library
3. 1 2  Английская и шотландская народная баллада: Сборник / Сост. Л. М. Аринштейн. — М: Радуга, 1988. — 512 с. — ISBN 5-05-001852-8
4. ↑  "Robin Hood's Golden Prize [Child 147]". *The Traditional Ballad Index. An annotated source to folk song from the English-speaking world* (in անգլերեն). Robert B. Waltz. Արխիվացված է the original 2019 թ․ հուլիսի 1-ին. Retrieved 2017 թ․ հունվարի 8.
5. 1 2  Robin Hood's Golden Prize: Introduction,(անգլ.).
Ռուբիկի օձը բացած վիճակում
**Ռուբիկի օձը** (անգլ.՝ Rubik's Snake), գլուխկոտրուկ, որը հորինել է Էռնյո Ռուբիկը։ Իրենից ներկայացնում է ուղղահայաց 24 պրիզմաներ` ուղղանկյուն հատումով։ Խնդիրը տարբեր տեսակի երկրաչափական պատկերներ և զուգորդություն ստեղծելն է։

Ստեղծում և նպատակ
-----------------

Ռուբիկի օձից հավաքված պատկեր` կատու
1980-ականների սկզբներին Ռուբիկի օձը մեծ հռչակ էր վայելում ԽՍՀՄ-ում և շարունակում է մնալ մեխանիկական գլուխկոտրուկների «բեսթսելլերներից» մեկը, որը համեմատելի էր Ռուբիկի խորանարդի հանրաճանաչությանը։ Այս գլուխկոտրուկից կարելի է ստանալ ավելի քան հարյուր երկչափ և եռաչափ պատկերներ։ Ռուբիկի օձը լավ զարգացնում է տարածական մտածելակերպը։ Կան բանաձևեր, որոնք ներկայացնում են օձի հավաքումը։

Տես նաև
-------

* Էռնյո Ռուբիկ
* Ռուբիկի խորանարդ
* Տետրիս

Ծանոթագրություններ
------------------

1. ↑  Man solves Rubik’s Cube in 11.13 seconds, msnbc.msn.com
2. ↑  "Как правильно собирать змейку Рубика?". Արխիվացված է the original 2014 թ․ փետրվարի 16-ին. Retrieved 2018 թ․ մարտի 6.

Գրականություն
-------------

* *Fiore Albie.* Shaping Rubik's Snake. — Penguin Books, 1981. — 127 p. — ISBN 0-14-006181-9

Արտաքին հղումներ
----------------

* *Վ. Գենել*, Նոր օձի ծնունդը Archived 2018-07-16 at the Wayback Machine.
**Ռոդնի Կլարկ «Ռոդ» Հանդլի** (անգլ.՝ Rodney Clark "Rod" Hundley, հոկտեմբերի 26, 1934(1934-10-26), Չարլսթոն, ԱՄՆ - մարտի 27, 2015(2015-03-27), Ֆինիքս, ԱՄՆ), ամերիկացի պրոֆեսիոնալ բասկետբոլիստ և հեռուստամեկնաբան։ Իր ողջ կարիերան անցկացրել է Բասկետբոլի ազգային ասոցիացիայի «Լոս Անջելես Լեյքերս» ակումբում։ Բասկետբոլիստի կարիերան ավարտելուց հետո դարձել է մեկնաբան։ 1971 թվականից դարձել է NBA «Նյու Օռլեան Ջազ» ակումբի առաջին հեռուստառադիո մեկնաբան։ «Յութա Ջազ»-ի «Էներջի Սոլուշն» մարզադաշտի առաստաղի տակ, ի պատիվ Ռոդի, կախված է բարձրախոսով վահանակ։

Պրոֆեսիոնալ կարիերա
-------------------

1957 թվականի դրաֆթի ժամանակ «Ցինցինատի Ռոյալս» ակումբի կողմից Հանդլին ընտրվել է առաջին համարի ներքո, սակայն միանգամից փոխանակվել «Մինեապոլիս Լեյքերսի» հետ։ Հանդլին 1957 թվականից մինչև 1963 թվականը հանդես է եկել «Մինեապոլիսում» և «Լոս Անջելեսում»։ Խաղի ընթացքում միջինում հավաքել է 8,4 միավոր։ 1960 և 1961 թվականներին ընտրվել է NBA-ի բոլոր աստղերի խաղերին մասնակցելու համար։ 1959/1960 թվականների մրցաշրջանը դարձել է նրա կարիերայի մեջ ամենահաջողը, երբ նա միջինում հավաքում էր 12,8 միավոր և կատարում 4,6 փոխանցում։ 1963 թվականին՝ 28 տարեկան հասակում, Ռոդ Հանդլին ավարտում է իր կարիերան՝ ծնկի վնասվածքի պատճառով։

Ծանոթագրություններ
------------------

1. 1 2  Find A Grave — 1996.
2. ↑  "Hundley honored during ceremony". 29 января 2010. Արխիվացված from the original on 2012 թ․ մայիսի 22. Retrieved 2012 թ․ փետրվարի 11.

Արտաքին հղումներ
----------------

* Hot Rod Hundley Internet Movie Database կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Basketball-Reference.com (խաղացող) · RealGM · Sports-Reference.com (քոլեջ) · AllMovie · Internet Movie Database · ԿինոՊոիսկ · Find A Grave |
|  |
| Չափորոշչային վերահսկողություն | LCCN: no2015153140 · VIAF: 31145003602361340301 · WorldCat VIAF: 31145003602361340301 |

 |